CELEX: 32021D1357
Language: bg
Date: 2021-06-30 00:00:00
Title: Решение (ЕС) 2021/1357 на Комисията от 30 юни 2021 година за предоставяне на разрешение на Словения да приложи удължаване на някои срокове, посочени в член 2 от Регламент (ЕС) 2021/267 на Европейския парламент и на Съвета (нотифицирано под номер C(2021) 4628) (само текстът на английски език е автентичен)

16.8.2021   
               
               
                  BG
               
               
                  Официален вестник на Европейския съюз
               
               
                  L 293/5
               
            
         РЕШЕНИЕ (ЕС) 2021/1357 НА КОМИСИЯТА
         от 30 юни 2021 година
         за предоставяне на разрешение на Словения да приложи удължаване на някои срокове, посочени в член 2 от Регламент (ЕС) 2021/267 на Европейския парламент и на Съвета
         
            
               (нотифицирано под номер C(2021) 4628)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2021/267 на Европейския парламент и на Съвета от 16 февруари 2021 г. за определяне на специални и временни мерки с оглед на продължаващата криза във връзка с COVID-19 относно подновяването или удължаването на срока на валидност на някои удостоверения, свидетелства и разрешителни, отлагането на някои периодични проверки и продължаващо обучение в някои области на транспортното законодателство и удължаването на някои срокове, посочени в Регламент (ЕС) 2020/698 (1), и по-специално член 2, параграф 8 от него,
         като има предвид, че:
         
                     (1)
                  
                  
                     С член 2, параграф 1 от Регламент (ЕС) 2021/267 се удължава срокът за завършване на продължаващо обучение от притежаващите удостоверение за професионална компетентност (УПК), който в противен случай щеше да е изтекъл или ще изтече между 1 септември 2020 г. и 30 юни 2021 г. С член 2, параграф 3 от посочения регламент се удължава валидността на съответното маркиране с хармонизирания код на Съюза „95“.
                  
               
                     (2)
                  
                  
                     С член 2, параграф 5 от Регламент (ЕС) 2021/267 се удължава валидността на картите за квалификация на водач, посочени в приложение II към Директива 2003/59/ЕО на Европейския парламент и на Съвета (2), която в противен случай щеше да е изтекла или ще изтече между 1 септември 2020 г. и 30 юни 2021 г.
                  
               
                     (3)
                  
                  
                     С писмо от 20 май 2021 г. Словения представи мотивирано искане за разрешение да приложи удължаване на някои срокове, посочени в член 2 от Регламент (ЕС) 2021/267. На 21 май и 7 юни 2021 г. Словения предостави допълнителна информация в подкрепа на искането си.
                  
               
                     (4)
                  
                  
                     С мотивираното си искане Словения иска разрешение да приложи удължаване с шест месеца на срока между 1 септември 2020 г. и 30 юни 2021 г., посочен в член 2, параграф 1 от Регламент (ЕС) 2021/267, за целите на тази разпоредба и на член 2, параграф 3, и разрешение да приложи удължаване с шест месеца на срока между 1 септември 2020 г. и 30 юни 2021 г., посочен в член 2, параграф 5 от същия регламент.
                  
               
                     (5)
                  
                  
                     Съгласно предоставената от Словения информация приключването на продължаващото обучение и неговото удостоверяване, маркирането с хармонизирания код на Съюза „95“ и подновяването на картите за квалификация на водач в тази държава членка вероятно ще продължат да бъдат неизпълними и след 30 юни 2021 г. поради мерките, предприети от държавата за предотвратяване или за ограничаване на разпространението на COVID-19.
                  
               
                     (6)
                  
                  
                     Според Словения цялото продължаващо обучение в тази държава членка трябва да се провежда с физическото присъствие на съответните водачи. Поради ситуацията, причинена от пандемията от COVID-19, обаче продължаващото обучение е трябвало да бъде спряно или значително ограничено, особено като се имат предвид действащите правила за социално дистанциране.
                  
               
                     (7)
                  
                  
                     Въз основа на информацията, предоставена от Словения, тази държава членка е въвела ограничения на свободата на движение за първи път на 18 март 2020 г., които са продължили до 17 май 2020 г., и за втори път на 16 ноември 2020 г., продължили до 14 февруари 2021 г. Впоследствие тя е въвела за трети път ограничения на свободата на движение (на 1 април 2021 г.), които са продължили до 11 април 2021 г. Така поради последиците от пандемията от COVID-19 тази държава членка е била „затворена“ общо повече от пет месеца и половина.
                  
               
                     (8)
                  
                  
                     Според Словения всички тези ограничителни мерки са били придружени от забрана на обичайните дейности по продължаващо обучение поради въведените мерки за социално дистанциране. По-конкретно, при третото ограничение на свободата на движение, продължило между 1 и 11 април 2021 г., провеждането на продължаващо обучение не е било разрешено.
                  
               
                     (9)
                  
                  
                     От май 2021 г. насам продължаващото обучение е разрешено, макар и ограничено до групи от максимум 10 души. Словенските органи предполагат, че едва към края на 2021 г. превозвачите ще могат да организират дейността си по начин, който позволява на всички водачи да завършат своевременно продължаващото си обучение.
                  
               
                     (10)
                  
                  
                     Въз основа на информацията, предоставена от тази държава членка, с оглед на горепосочените ограничения на свободата на движение само ограничен брой водачи са могли да преминат курсове за обучение в близкото минало спрямо броя на водачите, които се очаква да ги преминат през същия период в рамките на една година при нормални обстоятелства. Тези ограничения на свободата на движение, както и другите мерки, въведени в този контекст, са довели до отпадането на приблизително 50 % от водачите от продължаващи обучения, като Словения е изчислила също, че всеки месец на ограничителни мерки води до 8 % намаление на броя на водачите, които преминават продължаващо обучение, в сравнение с обичайното положение.
                  
               
                     (11)
                  
                  
                     Също така според Словения през 2019 г. са преминати 920 продължаващи обучения за 43 884 водачи, докато през 2020 г. 19 089 водачи са преминали само 494 продължаващи обучения. Поради този спад Словения очаква търсенето да бъде по-високо от капацитета на учебните бази за провеждане на продължаващо обучение. Изоставането в тази държава членка понастоящем е значително, а мерките за социално дистанциране, които все още са в сила, не позволяват бързо справяне с това изоставане.
                  
               
                     (12)
                  
                  
                     В съответствие с информацията, предоставена от Словения, въведените мерки за ограничаване на разпространението на COVID-19 засягат и подновяването на картите за квалификация на водач. В допълнение към горепосочените трудности при преминаването на продължаващо обучение, което според Словения е предварително условие за подновяване на картите за квалификация на водач, тази държава членка се позовава и на ограничаването на капацитета на местните административни органи да извършват подновяването на тези документи. Според тази държава членка в Словения понастоящем само на част от персонала е разрешено да влиза в сградите на административните органи и това ограничение вероятно ще остане в сила в обозримото бъдеще.
                  
               
                     (13)
                  
                  
                     Въз основа на информацията, предоставена от тази държава членка, е вероятно някои от тези мерки да останат в сила в близко бъдеще и евентуално до края на 2021 г. Въпреки че настоящата пандемична ситуация в Словения бавно се подобрява, в тази държава членка все още се регистрират приблизително 300 нови заразени на ден, което се счита за значителен брой, като се има предвид размерът на страната. Ваксинирането също е по-бавно от очакваното поради проблеми с веригите на доставки. Поради това Словения очаква мерки като ограничаването на броя на лицата, които се събират на закрито, да останат в сила за момента, в резултат на което по-малко водачи ще могат да завършат продължаващото си обучение.
                  
               
                     (14)
                  
                  
                     Според Словения причината да се поиска удължаване на срока за максимално допустими периоди от шест месеца се обяснява с факта, че все още има значително изоставане по отношение на картите за квалификация на водач, които предстои да бъдат подновени, което е с около 50 % по-високо от обичайно очакваното. Освен това все още няма сигурност за това колко дълго ще продължи пандемията и колко време ще останат в сила мерките за социално дистанциране.
                  
               
                     (15)
                  
                  
                     Словения изисква удължаване само на сроковете между 1 септември 2020 г. и 30 юни 2021 г., а не на 10-месечните срокове, посочени в член 2, параграфи 1, 3 и 5 от Регламент (ЕС) 2021/267. В резултат на това приключването на продължаващото обучение и неговото удостоверяване, маркирането с хармонизирания код „95“ на Съюза и подновяването на картите за квалификация на водач в тази държава членка, които в противен случай ще изтекат през новия референтен период, няма да бъдат удължени с повече от 10 месеца. Поради това поисканото удължаване не следва да води до непропорционални рискове по отношение на безопасността и сигурността на транспорта.
                  
               
                     (16)
                  
                  
                     Следователно на Словения следва да се разреши да приложи удължаване с шест месеца на сроковете между 1 септември 2020 г. и 30 юни 2021 г., посочени в член 2, параграф 1, за целите на тази разпоредба и на член 2, параграфи 3 и 5 от Регламент (ЕС) 2021/267.
                  
               
                     (17)
                  
                  
                     Словения се съгласи настоящото решение да бъде прието и уведомлението за него да бъде на английски език,
                  
               ПРИЕ НАСТОЯЩОТО РЕШЕНИЕ:
         
            Член 1
            Словения се оправомощава да приложи следното удължаване на сроковете, посочени в член 2, параграфи 1, 3 и 5 от Регламент (ЕС) 2021/267:
            
                        а)
                     
                     
                        удължаване с шест месеца на срока между 1 септември 2020 г. и 30 юни 2021 г., посочен в член 2, параграф 1 от Регламент (ЕС) 2021/267, за целите на член 2, параграфи 1 и 3 от посочения регламент; както и
                     
                  
                        б)
                     
                     
                        удължаване с шест месеца на срока между 1 септември 2020 г. и 30 юни 2021 г., посочен в член 2, параграф 5 от същия регламент.
                     
                  
         
            Член 2
            Адресат на настоящото решение е Република Словения.
         
         
            Съставено в Брюксел на 30 юни 2021 година.
            
               
                  За Комисията
               
               Adina-Ioana VĂLEAN
               
                  Член на Комисията
               
            
         
         
            (1)  OB L 60, 22.2.2021 г., стр. 1.
         
            (2)  Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) № 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ L 226, 10.9.2003 г., стр. 4).